FOTO: turnulsfatului.ro

„Primăria nu are această autorizație. Noi am sancționat-o și anul trecut și anul acesta, dar nu au făcut nici un demers. Nu puteam să-i închidem, pentru că nu aveam legea până acum. Acum se va elabora un alt text și atunci putem închide activitatea. Am aplicat legea în vigoare. Amenda e de la 20 de mii de lei, până la 50 de mii de lei, dar asta numai până la 1 august, anul acesta. Până la 1 august, amenzile au fost puțin mai mici, până la 5.000 de lei”, a declarat Cosmin Balcu.

Surse apropiate Primăriei Sibiu susțin că în ilegalitate se află și sediul Primăriei de pe Bulevardul Victoriei, dar și mai grav, că în această situație sunt mai multe licee, școli și grădinițe din municipiu. Aceleași surse spun că probleme la sediul clădirii din Piața Mare ar fi la mansardă, unde mai multe spații nu au geamuri și la subsol, unde în loc de spații de servicii s-a amenajat arhiva instituției.